laion/Wikipedia-Exotic huggingface dataset:
דורותי קאונטס

דורותי קאונטס (באנגלית: Dorothy Counts; נולדה ב-1942) הייתה אחת מהתלמידים האפרו-אמריקאים הראשונים שהתקבלו לתיכון הארי הארדינג (Harry Harding High School) בשארלוט, מדינת קרוליינה הצפונית בארצות הברית. לאחר ארבעה ימים בלבד של הטרדות ואיומים על ביטחונה, נאלצו הוריה להוציא את הנערה מבית הספר. בשנת 1956 הפנו ארבעים תלמידים אפרו-אמריקאים בקשה לעבור לבתי ספר לבנים. היה זה לאחר שעברה תוכנית Pearsall Plan במדינת קרוליינה הצפונית. מטרת התוכנית הייתה לעבור רק בהדרגה לאינטגרציה בבתי הספר, כדי לא לעורר את התנגדותם התקיפה של התושבים. ארבעה תלמידים התקבלו לבתי ספר במחוז. ב-4 בספטמבר 1957, צעדה דורותי קאונטס, שהייתה אחת מהארבעה, לעברו של בית הספר התיכון הארי הארדינג. ההצקות החלו כבר בדרך לבית הספר, כאשר קראה אשתו של מנהיג האזרחים הלבנים לעברם של הבנים: "סלקו אותה מכאן!" ועודדה את הבנות לירוק עליה. דורותי המשיכה ללכת ללא תגובה, אך סיפרה לאמצעי התקשורת שאנשים רבים גם יידו אותה באבנים שנחתו לפניה וירקו על גבה. התמונה שצילם דגלאס מרטין את הצעירה הצועדת בתוך קהל לא אוהד - זיכתה אותו בשנת 1957 בפרס על תמונת השנה. במהלך היום נמשכו ההטרדות, כאשר אשפה הושלכה לעברה של דורותי בעת שאכלה את ארוחתה, בעוד שהמורים התעלמו מכך. למחרת התחברו איתה שתיים מבנות הכיתה, אך הן נאלצו לחזור בהן, בגלל האיומים של חברי הכיתה האחרים. הוריה גם קיבלו שיחות מאיימות בטלפון, ולאחר ארבעה ימים של הצקות בלתי פוסקות, שכללו את מכוניתם שנהרסה ותא מלתחה של קאונטס שנפרץ, החליט אביה להוציא את בתו מבית הספר. במסיבת עיתונאים הוא אמר שהוא מרחם על אנשי ארצו שהתנהגו בדרך מבישה זו. אהבת ההורים לבתם שכנעה אותם מלכתחילה להכניס את בתם, על פי בקשתה, לתיכון הרדינג, משום שהאמינו שבית הספר יוכל להגן עליה. אך אהבה זו היא שאילצה אותם גם להוציא אותה משם כדי לגונן עליה מפני נזק גופני ועלבונות בתוך כותלי בית הספר. המשפחה עברה לפנסילבניה, שם למדה קאונטס בתיכון מעורב, ומאוחר יותר חזרה לשארלוט והשלימה את תאריה באוניברסיטה. בקריירה המקצועית שלה היא התעסקה בתחום השרות למען הילד. ב-2008 העניק תיכון הארדינג לדורותי קאונטס תואר לשם כבוד, ובשנת 2010 היא קיבלה התנצלות פומבית מנציגי החבורה שהטרידה אותה ב-1957. תיכון הארדינג גם העניק את שמה של קאונטס לספרייה שלו, פעולה שרק לעיתים רחוקות מתבצעת עוד בחייו של אדם. מדיה וקבצים בנושא דורותי קאונטס בוויקישיתוף Where Are They Now?: Dorothy Counts, Charlotte Magazine. August 2010 World press photo Dorothy Counts Scoggins speaks היסטוריה בעין המצלמה: היום הראשון ללימודים הגרוע בהיסטוריה North Carolina Advisory Committee on Education. The Pearsall Plan to Save Our Schools. (Raleigh, 1956.) Counts, Dorothy (1942), BlackPast.org World press photo
אניטה בורי

אניטה בורי (בגרמנית: Anita Buri; נולדה ב-3 ביולי 1978) היא מנחת טלוויזיה שווייצרית. בורי נולדה בברג שבקנטון תורגאו. ב-1995 השתתפה בתחרות "נערת בראבו" שאורגנה על ידי מגזין הנוער "Bravo Girl". ב-1999 הוכתרה למיס שווייץ בטקס שנערך בלוגאנו, דבר שהוביל להשתתפותה בתחרות מיס עולם 1999 ומיס תבל 2000. לאחר מכן עבדה כדוגמנית. היא הנחתה מספר תוכניות בטלוויזיה השווייצרית, מאז 2001 היא פעילה בארגון "Camaquito" העוסק במתן צדקה לילדים בקובה, בנוסף היא פעילה לקידום פעילות גופנית בקרב ילדים ובני נוער. בשנים 2002 עד 2008 הייתה נשואה לשחקן הכדורגל מרק הודל (גר'), ולהם נולד בן אחד. אתר האינטרנט הרשמי של אניטה בורי אניטה בורי, במסד הנתונים הקולנועיים IMDb (באנגלית)
חגיגת הזמר 1976

חגיגת הזמר 1976 הייתה פסטיבל שירים שלא כללה תחרות. וכל משתתף השמיע שיר אחד מוכר שלו ושיר אחד חדש. הפסטיבל התקיים במוצאי יום העצמאות בבנייני האומה בירושלים בהנחיית מיקי קם. מפיקי הפסטיבל היו ורדה איתי וגיל אלדמע. פסטיבל הזמר והפזמון, באתר הפסטיבלים חגיגת הזמר 1976 באתר סטריאו ומונו י חגיגת הזמר 1976, רשימת השמעה, באתר יוטיוב להקת גברת תפוח הם דדי שלזינגר, שלמה חממי, אצ'י שטרו ויאיר שרגאי.
סלובקיה באירוויזיון למוזיקאים צעירים

סלובקיה השתתפה בתחרות האירוויזיון למוזיקאים צעירים פעם אחת בלבד, ב-1998. שורה בצהוב מסמלת ניצחון של המתמודדת באותה תחרות שורה באפור מסמלת תחרות בה המתמודדת הגיעה למקום השני שורה בחום מסמלת תחרות בה המתמודדת הגיעה למקום השלישי שורה באדום מסמלת תחרות בה המתמודדת דורגה במקום האחרון שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר האירוויזיון למוזיקאים צעירים סלובקיה באירוויזיון סלובקיה באירוויזיון לרוקדים צעירים Eurovision Young Musicians "Country profile: Slovakia". youngmusicians.tv. European Broadcasting Union. נבדק ב-17 באוקטובר 2014. {{cite web}}: (עזרה)
Absolutely Free

Absolutely Free הוא אלבומה השני של להקת אמהות ההמצאה (The Mothers of Invention), בהנהגת פרנק זאפה, שיצא בשנת 1967. מילות השירים באלבום זה ממשיכות בקו של קודמו, ומאופיינות בסאטירה פוליטית וחברתית. הסגנון המוזיקלי, לעומת זאת, התפתח לכיוונים ניסיוניים יותר. האלבום מורכב משתי מיני-סוויטות, כל אחת מרכיבה צד אחד בתקליט המקורי: "Absolutely Free" (צד א') ו-"The M.O.I. American Pageant" (צד ב'). הסגנון המוזיקלי ברובו מתבסס, בדומה לאלבום הקודם, על סגנון הדו-וופ ועל שורשי הרית'ם אנד בלוז, אך מתקדם לכיוונים ניסיוניים בהרבה מקודמו. עצם רעיון המיני-סוויטה הכפולה נחשב חדשני יחסית. השימוש באפקטים קוליים, איכות ההקלטה, הקונספט המחבר את השירים ומאפיינים נוספים באלבום יגיעו למימוש מלא באלבום הבא של הלהקה. האלבום מציג תחביב נוסף של זאפה - לשלב רפרנסים מוזיקליים לשירים אהובים עליו בשיריו שלו. כך, למשל, נבנה השיר הפותח "Plastic People" על בסיס שיר הרית'ם אנד בלוז "Louie Louie". האלבום מלא באזכורים, לעיתים אף ציטוטים מלאים, של יצירותיו של המלחין איגור סטרווינסקי (שהיווה מקור השפעה משמעותי על יצירתו של זאפה) ואחרים. כל השירים נכתבו והולחנו על ידי פרנק זאפה. פרנק זאפה - גיטרה, ניצוח, קולות ג'ימי קרל בלאק - תופים, קולות ריי קולינס - קולות, הרמוניקה, טמבורין רוי אסטרדה - גיטרה בס, קולות בילי מנדי - תופים, כלי הקשה דון פרסטון - קלידים ג'ים פילדר - גיטרה, פסנתר בנק גרדנר - כלי נשיפה מעץ נגנים: ליסה כהן - קולות (סוזי קרימצ'יז) ג'ון בלקין - גיטרה בס ג'ים גצוף, מרשל סוסון - כינור אלווין דינקין - ויולה ארמנד קפרוף - צ'לו דון אליס - חצוצרה ג'ון רולטה - קלרינט קונטרה-בס הרב כהן - אפקטים קוליים טרי גיליאם ואחרים - קולות רקע הפקה: טום וילסון - מפיק פרנק זאפה - מפיק, מעבד קל שנקל, פרנס דוברוני - עיצוב העטיפה מידע על האלבום Absolutely Free באתר MusicBrainz מידע על האלבום Absolutely Free באתר AllMusic האלבום Absolutely Free באתר Discogs האלבום "Absolutely Free"" באתר הרשמי של פרנק זאפה
בחירתו של הובסון

בחירתו של הובסון (באנגלית: Hobson's Choice) הוא סרט קולנוע בריטי משנת 1954 בבימויו של דייוויד לין עם צ'ארלס לוטון, ברנדה דה בנזי וג'ון מילס בתפקידים הראשיים. התסריט מבוסס על מחזה בשם זה משנת 1915 מאת הרולד בריגהאוס (אנ'). המחזה זכה להצלחה ומועלה עד היום בתיאטראות בעולם (בישראל, הועלה בתיאטרון הקאמרי ב-1964). מלבד העיבוד הקולנועי ב-1954 הוא הופק גם ב-1920 כסרט אילם וב-1931. זו הייתה הופעתה השנייה בקולנוע של פרונלה סקיילס שהתפרסמה כאשתו של פולטי בסדרת הטלוויזיה "המלון של פולטי". הסרט זכה בפרס באפטא לסרט הטוב מיותר. ברנדה דה בנזי הייתה מועמדת לפרס באפטא לשחקנית הטובה ביותר. ג'ון מילס היה מועמד לפרס באפטא לשחקן הטוב ביותר, ודייוויד לין היה מועמד לפרס באפטא לתסריט הטוב ביותר. דייוויד לין זכה בפרס דב הזהב בפסטיבל הסרטים הבינלאומי בברלין. בישראל נקרא הסרט: "בנות גידלתי". התקופה היא שנות ה-80 של המאה ה-19 בעיר סלפורד במחוז מנצ'סטר, שם גם צולמו צילומי החוץ של הסרט. המונח ברירת/בחירת הובסון (אנ') משמעותו אשליה של בחירה בין שתי אפשרות שלמעשה יש רק ברירה/בחירה אחת. הנרי הובסון (צ'ארלס לוטון) הוא אלמן בעל חנות לממכר וייצור מגפיים בעיר סלפורד. יש לו שלוש בנות: מגי הבכורה (ברנדה דה בנזי), אליס (דפנה אנדרסון) וויקי (פרונלה סקיילס). הבנות עובדות בחנות ללא שכר, ואילו הובסון מבלה את רוב זמנו בשתיית אלכוהול ובסיפור בדיחות לחבריו. הוא מתייחס לבנותיו בהתנשאות ורואה בהן שפחות שעליהן לשרת אותו. לאליס ולויקי הוא אומר כי רק הוא יבחר את חתניהן ולמגי הוא אומר כי היא בת 30, עברה את גיל הנישואים ועליה להישאר בחנות ולנהל אותה. וילי מוסופ (ג'ון מילס) מייצר מגפים במרתף מתחת לחנות. כל חייו עבר במרתף זה, לא למד והוא אנאלפבית. גברת הפוורת', לקוחה עשירה מופיעה בחנות ומשבחת בפני כולם את עבודתו של וילי. מגי מחליטה לעשות מעשה, היא מבקשת מווילי להתחתן אתה ומאביה לשלם לה משכורת על עבודתה. כשהובסון מסרב ולועג לה היא עוזבת את החנות עם וילי והם נישאים. בעזרת הלוואה שהם מקבלים מגברת הפוורת' הם שוכרים דירה מוזנחת, ולאחר שיפוץ הם פותחים שם חנות לממכר ולייצור מגפים. בעזרת כושר הניהול של מגי ואומנותו של וילי הם מצליחים להחזיר את חובם ולרוקן את חנותו של הובסון מלקוחות המצטרפים אליהם. מגי מלמדת את וילי קרוא וכתוב וביטחונו העצמי גובר. הובסון שוקע בשתיית אלכוהול וחווה הזיות אלכוהול. הרופא מזעיק את מגי ווילי. וילי, כעת בעל ביטחון עצמי מציע תנאים להובסון: החנות תיקרא מוסופ-הובסון, והובסון יהיה רק שותף סמוי. הובסון מתנגד לכך בתוקף, אבל לאחר שאליס וויקי הנשואות מודיעות לו כי אין בכוונתן להישאר בחנות, הוא נכנע ומקבל את דרישתו של וילי. "בחירתו של הובסון", במסד הנתונים הקולנועיים IMDb (באנגלית) "בחירתו של הובסון", באתר נטפליקס "בחירתו של הובסון", באתר AllMovie (באנגלית) "בחירתו של הובסון", באתר Rotten Tomatoes (באנגלית) "בחירתו של הובסון", במסד הנתונים הקולנועיים KinoPoisk (ברוסית) הובסון מתעמת עם בנותיו, באתר יוטיוב הסרט האילם בחירתו של הובסון, 1920, באתר יוטיוב מאמר על בחירתו של הובסון באתר קריטריון
טיטאנוטילופוס

טיטאנוטילופוס (שם מדעי: Titanotylopus; מילולית: "כף רגל טיטאנית") הוא סוג נכחד של גמל ענקי שחי באמריקה הצפונית בתקופת מסוף המיוקן עד סוף הפליסטוקן. המאובנים שלו נמצאו במדינות: איידהו, טקסס, קנזס, נברסקה, קולורדו ואריזונה בחפירות שונות, בעיקר ליד נחלים ומקווי מים. מאובנים של גמל אמריקאי נוסף - Gigantocamelus ככל הנראה משויכים כיום לסוג זה, אף שכמה חוקרים נוטים להפריד ביניהם. הגמל חי בעשרה מיליון השנים האחרונות, בהם מזג האוויר החל להתקרר באמריקה הצפונית והוא חי בערבות שנפוצו על פני היבשת והחליפו את היערות. בשונה מהגמלים החיים הוא לא התאים לתנאי מדבר ויובש. הגמל האחרון נכחד לפני 10,000 שנה. גמל זה שהיה קרוב לבני הסוג גמל ולסוג הנכחד קמלופס התרומם לגובה 3.5 מטרים ושקל מעל 1 טון. הוא היה בעל שיניים רחבות יותר מרוב הגמלים הקדומים, התאמה שיש גם לגמלים המודרניים. מוחו היה קטן יחסית והוא היה בעל רגליים גבוהות יותר מהגמלים החיים אך צוואר רגיל. לגמל הייתה מעין דבשת, דבר שנראה מעצמות החוליות הארוכות של בית החזה, אך היא היה קטנה יחסית ואולי דמתה לדבשת הקלה של אייל קורא. ככל הנראה הוא השתמש בדבשת כדי לאגור שומן. מדיה וקבצים בנושא טיטאנוטילופוס בוויקישיתוף טיטאנוטילופוס, באתר GBIF (באנגלית)
פורד פלקון XP

פורד פלקון XP (באנגלית: Ford Falcon XP, קרוי גם: Ford XP Fairmont) היא מכונית משפחתית גדולה מתוצרת יצרנית הרכב Ford Australia (אנ'), חברת בת של פורד אשר יוצר בין פברואר 1965 לספטמבר 1966. יוצרו 70,954 יחידות. 4 דלתות - סדאן (6 נוסעים: 3+3). 4 דלתות - סטיישן 2 דלתות - הרדטופ (קופה). 2 דלתות - מסחרית 2 דלתות - טנדר ("Falcon Utility", "Falcon Deluxe Utility"). "Falcon Standard Sedan". "Falcon Standard Wagon". "Falcon Deluxe Sedan". "Falcon Deluxe Hardtop". "Falcon Deluxe Wagon". "Falcon Futura Sedan". "Falcon Futura Hardtop" "Falcon Squire Wagon". 2.3 ליטר. 2.8 ליטר. 3.3 ליטר. בסיסי. דה-לוקס. תחילת יצור הדגם: 20 בפברואר 1965 מכל דלק - 53.2 ליטר רדיוס סיבוב - 11.5 מטר מערכת חשמל - 12 וולט מחיר דגם סדאן, תמסורת ידנית - (בהשקה (1965), באוסטרליה) 2,150 דולר מחיר דגם "Fairmont Sedan" - (בהשקה (1965), באוסטרליה) 3,050 דולר מחיר דגם הרדטופ דה-לוקס - (בהשקה (1965), באוסטרליה) 2,430 דולר מחיר דגם סטיישן בגרסת "Fairmont Wagon" - (בהשקה (1965), באוסטרליה) 2,954 דולר מחיר דגם "Futura Super Pursuit 200" - (בהשקה (1965), באוסטרליה) 2,954 דולר "פורד פלקון XP" - סדאן "פורד פלקון XP" דגם דה-לוקס - סדאן "פורד פלקון XP" דגם דה-לוקס - סדאן "פורד פלקון XP" דגם דה-לוקס - סדאן "פורד פלקון XP" - סדאן "פורד פלקון XP" - טנדר "פורד פלקון XP" - טנדר "פורד פלקון XP" - טנדר, שנת 1966 "פורד פלקון XP" הרדטופ, 2 דלתות "פורד פלקון XP" הרדטופ, דגם דה-לוקס, 2 דלתות "פורד פלקון XP" הרדטופ, דגם דה-לוקס, 2 דלתות, שנת 1965 - מבט לתא הנהג "פורד פלקון XP" דגם "Falcon Futura" בתצורת 2 דלתות "פורד פלקון XP" דגם דה-לוקס - סטיישן, שנת 1965 "פורד פלקון XP" - סטיישן "פורד פלקון XP" - מסחרית "פורד פלקון XP" - מסחרית, שנת 1965 פורד פורד פלקון פורד פלקון XL פורד פלקון XG פורד פלקון XR פורד פלקון ED פורד XY פלקון GT פורד פלקון FG X מדיה וקבצים בנושא פורד פלקון XP בוויקישיתוף פורד פלקון XP, סרטון באתר יוטיוב "פורד פלקון XP" - מפרט uniquecarsandparts.com.au/falcon_XP_technical_specifications "פורד פלקון XP" auto.howstuffworks.com/1960-1966-ford-falcon11 Ford XP Falcon sales brochures as reproduced in AC Bushby, The Australian Falcon Collection, 1989, pages 62–83 "פורד פלקון XP" tradeuniquecars.com.au/buyers-guide/1611/1965-1966-ford-xp-falcon-buyers
משוואת היזן ויליאמס

משוואת היזן ויליאמס (באנגלית: Hazen Williams equation), היא משוואה בהידראוליקה המשמשת לחישוב מפל לחץ או מפל עומד בזרימת מים בצינור עקב החיכוך בזרימה. משתמשים במשוואת היזן ויליאמס לחישוב מפל הלחץ במערכות זרימת מים קרים: צנרת לכיבוי אש, אספקת מים, ומערכות השקיה בחקלאות. תוצאת החישוב הן ביחידות פאונד לאינץ' מרובע (psi) ליחידת אורך של הצינור ברגל (foot). שימוש ביחידות מידה שונות ישנה את המקדם של המשוואה. P d = 4.52 Q 1.85 C 1.85 d 4.87 {\displaystyle P_{d}={\frac {4.52\quad Q^{1.85}}{C^{1.85}\quad d^{4.87}}}} Pd - מפל הלחץ בצינור, ליחידת אורך של הצינור psi/foot Q - הספיקה בגלונים בדקה d - קוטר פנימי של הצינור באינצ'ים C - מקדם החיכוך, המספר הגבוה יותר מציין צינור חלק יותר: להלן מספר ערכים למקדם החיכוך C לצנרת מחומרים נפוצים: 140 - צינור אזבסט צמנט 100 - צינור ברזל יצוק 100 - צינור בטון 130 - צינור נחושת 100 - צינור פלדה מגולבנת 140 - צינור פוליאתילן 150 - צינור פי וי סי Turf Irrigation Manual, 5th Ed., by James A. Watkins, published by Telsco, 1987. 1982 Handbook of Hydraulics by Ernest F. Brater and Horace Williams King.Sixsth Edition. McGraw-Hill Book Company. ISBN 0-07-007243-4 פרק 6. מחשבון לחישוב מפל הלחץ לפי משוואת היזן ויליאמס, באנגלית משוואת היזן ויליאמס לחישוב הפסד חיכוך בזרימה, באנגלית
מבצע קפיצה לגובה

מבצע קפיצה לגובה (באנגלית: Operation Highjump) או בשמו הרשמי: תוכנית אנטארקטיקה של חיל הים של ארצות הברית, 1946–1947 (The United States Navy Antarctic Developments Program, 1946–1947), היה מבצע שנערך בידי חיל הים של ארצות הברית. המבצע אורגן בידי אדמירל משנה ריצ'רד בירד, והובל בידי אדמירל משנה ריצ'רד קרוזן (Richard Cruzen), מפקד כוח המשימה 68. מבצע קפיצה לגובה החל ב־26 באוגוסט 1946 והסתיים בסוף פברואר 1947. כוח המשימה 68 כלל 4,700 אנשים, 13 אוניות ו־33 מטוסים. משימתו העיקרית של מבצע קפיצה לגובה הייתה להקים את הבסיס למחקר אנטארקטיקה "אמריקה הקטנה IV" על מדף הקרח רוס. מטרותיו העיקריות של מבצע קפיצה לגובה, כפי שהוגדרו בדו"ח הרשמי הן: הכשרת כוח אדם ובדיקת ציוד בתנאי קור; איחוד והרחבת ריבונותה של ארצות הברית על מדף הקרח הגדול ביותר ביבשת אנטארקטיקה (יעד זה נדחה בפומבי עוד בטרם הסתיימה המשלחת); חיפוש אתרים חדשים להקמת בסיסים ושמירה של בסיסים קיימים; פיתוח טכניקות להקמת, שמירה ושימוש בסיסי טיסה על הקרח, עם תשומת לב מיוחדת ליישום מאוחר יותר של טכניקות כאלה לפעולות בגרינלנד, שם התנאים דומים לאלה באנטארקטיקה; הרחבת הידע הקיים על תופעות אלקטרומגנטיות, גאולוגיות, גאוגרפיות, הדרוגרפיות ומטאורולוגיות באזור; מטרות משלימות של מבצע נאנוק (Operation Nanook). האניות שהשתתפו במבצע התפלגו לשלוש קבוצות. הקבוצה המערבית הקבוצה המרכזית והקבוצה המזרחית. הקבוצה המערבית הגיעה לאיי מרקיז ב־12 בדצמבר 1946, ותחנת ניטור מזג אוויר הוקמה בידי האניות קאקאפון והנדרסון. ב־24 בדצמבר החלה קוריטאק לשלוח מטוסים למשימות סיור. הקבוצה המזרחית הגיעה לאי פטר הראשון בסוף דצמבר 1946. ב־30 בדצמבר התרסק מטוס PBM מארינר במהלך סופת שלגים. ונדל הנדרסין, פרדריק ויליאמס, ואנסין מקסוול לופז נהרגו במקום. ששת אנשי הצוות הנוספים חולצו מהסופה לאחר 13 יום. בתחנת מקמרדו ישנו שלט לזכר ההרוגים, והר לופז נקרא על שם אחד מהם. ב־1 בינואר 1947, סגן המפקד תומפסון והקצין הזוטר דיקסון ביצעו את הצלילה האמריקנית הראשונה מתחת לאנטארקטיקה. הקבוצה המרכזית הגיעה אל מפרץ הלווייתנים ב־1 בינואר 1947, שם החלו אנשיה בבניית הבסיס למחקר אנטארקטיקה "אמריקה הקטנה IV". ב־21 בינואר נהרג ואנס וודול במהלך אירוע שהוגדר כ"תאונת פריקה". הוא היה ההרוג האחרון במבצע. המבצע הופסק באמצעו כיוון שהחורף הקדים לבוא באותה שנה, ובפברואר כבר חזרו כוחות הצבא לארצות הברית. מבצע טחנת רוח היווה מעין השלמה למבצע קפיצה לגובה. ב־1948 הופק הסרט התיעודי "הארץ הסודית" העוסק במבצע קפיצה לגובה. הסרט זכה בפרס אוסקר. ריצ'רד בירד שהוביל את המבצע, טען בריאיון לעיתון הצ'ילאני "אל מרקוריו", שהתועלת העיקרית ממבצע קפיצה לגובה היא צבאית. הוא טען שארצות הברית צריכה להתגונן מפני כוחות עוינים המגיעים מכיוון אנטארקטיקה, ודיבר על "עצמים מעופפים שיכולים לטוס במהירויות מדהימות". על בסיס התבטאותו של בירד, התפתחו תאוריות קשר פופולריות הגורסות כי המטרה האמיתית של מבצע קפיצה לגובה הייתה חיסול איום מסתורי כלשהו על ביטחון ארצות הברית. יש הטוענים כי מושבה גרמנית התמקמה בשוואביה החדשה בשנות מלחמת העולם השנייה, ומטרת המבצע הייתה להשמיד אותה. יש אף הטוענים כי כוחות חוצניים הקימו בסיסים באנטארקטיקה, יחד עם הנאצים או באופן עצמאי. מדיה וקבצים בנושא מבצע קפיצה לגובה בוויקישיתוף Operation Highjump Crew Recovery OPERATION HIGHJUMP 1946-47 A Tragedy on the Ice התעלומות הצבאיות הגדולות בהיסטוריה ראו למשל אתר זה ראו למשל באתר זה הספר אימפריה תחת הקרח מרכז את תאוריות הקשר בנושא
פנסיון לכלבים

פנסיון כלבים הוא מקום המעניק שירותי שמירה וטיפול יומיומי לכלבים (חלקם גם לחתולים) תמורת תשלום. לרוב בעלי הכלבים משתמשים בשירותי הפנסיון כשהם נעדרים מהבית למשך זמן של יותר מיום. בישראל ישנם שלושה סוגי פנסיונים נפוצים: פנסיון פתוח עם כלובים, פנסיון פתוח ללא כלובים, פנסיון ביתי. בדרך כלל הפנסיון כולל מקום ללינה, אוכל, טיולים פעמיים ביום, מיזוג אוויר ותאורה. יש עוד מגוון שירותים שבעלי פנסיון מציעים לבעלי הכלבים כמו: טיפוח, אילוף, אוכל מיוחד, צעצועים וצילום. פנסיון הכלבים הראשון בישראל הוקם על ידי אגודת צער בעלי חיים בשנות ה-30 של המאה ה-20. תחילה שימש כמקלט לבעלי חיים שננטשו ובהמשך גם שימש כפנסיון עם 20 מקומות לחיות מחמד. בעשורים הראשונים אחרי קום המדינה היו מעט מאוד פנסיונים ברחבי הארץ. בשנות ה-90 החלה צמיחה בתחום ופנסיונים רבים נוספו והציעו את שירותיהם, כשהם מתחלקים ל-3 קטגוריות נפוצות: פנסיון כלבים פתוח עם כלובים, פנסיון כלבים פתוח ללא כלובים, פנסיון כלבים ביתי. בישראל הפנסיונים נחלקים לשלושה סוגים עיקריים: פנסיון פתוח עם כלובים: פנסיון כלבים שנמצא בשטח פתוח, לרוב בחווה או כפר. בפנסיון קיימים כלובים גדולים, בתוכם שוהים הכלבים רוב שעות היממה, בדרך כלל בזוגות. במהלך היום הכלבים יוצאים למספר טיולים; כל פנסיון בהתאם לתנאים שהוא מספק. פנסיון פתוח ללא כלובים: פנסיון כלבים שנמצא בשטח פתוח, לרוב בחווה או כפר אך לעיתים גם בווילות עם גינות גדולות. הכלבים שוהים במרחב הפתוח בשעות היום והלילה כשלרשותם פינת מחסה פתוחה. פנסיון ביתי: פנסיון כלבים שנמצא בבית פרטי. בדרך כלל מדובר במקומות שמקבלים מספר מצומצם של כלבים או חתולים ומציעים להם יחס ביתי. אין היום הסדר חקיקה בכל הנוגע לפנסיונים לכלבים בישראל. כפי שנכתב בפסק דין של בית המשפט לתביעות קטנות בחיפה משנת 2014: "מעמדו של פנסיון לכלבים, אינו מוסדר בחוק. אין מדובר בעיסוק הטעון רישיון (אין הכוונה לרישיון עסק, אלא חוק המגביל, מגדיר או מתווה עיסוק ספציפי), ואין הדברים נזכרים בחוק להסדרת הפיקוח על כלבים תשס"ג 2002), ואין מדובר בעיסוק המצריך הכשרה מסוימת או עמידה בתנאי סף מסוימים. די לו לאדם שיחליט שמעוניין הוא לפתוח כלבייה/פנסיון לכלבים, והוא אף אינו נדרש לעמוד בכל סטנדרט, ידע או בחינת היכולת לעשות כן – די לו שיבקש רישיון עסק". על פי תקדימים חוקתיים, במקרה של התרשלות בשמירה על הכלב, המשפט בישראל מחמיר עם בעלי פנסיון. בעל הפנסיון לא פטור מאחריות, ואם החליט לשמור על הכלב, הוא צריך לעשות את מרב המאמצים לשמור על בריאותו הנפשית והפיזית. בדרך כלל פנסיונים גדולים בשטחים פתוחים דורשים אישורים מיוחדים ממשרדי הממשלה.[1] מדיה וקבצים בנושא פנסיון לכלבים בוויקישיתוף דוגמה לפנסיון כלבים בישראל - https://dogfarmhefer.co.il/ "היסטוריה - אגודת צער בעלי חיים בישראל". אגודת צער בעלי חיים בישראל. נבדק ב-2018-09-26. ת"ק 14159-11-13 : איתם נ' הרצברג, באתר בית המשפט לתביעות קטנות בחיפה, ‏2014
פאלאצו פיזאני (סן סטפאנו)

פאלאצו פיזאני שבסנטו סטפנו (באיטלקית: Palazzo Pisani a Santo Stefano) הוא ארמון גדול הממוקם בקמפו סנטו סטפאנו (כיכר סן סטפאנו), בסמטה ליד כנסיית סן ויטאלה, ברובע סן מרקו בוונציה שבאיטליה. כיום הארמון בבעלות העיר ונציה, ובו ממוקם קונסרבטריון בנדטו מרצ'ילו די ונציה (האקדמיה למוזיקה של ונציה שנוסדה ב-1876). הארמון המקורי באתר נבנה להזמנת אלוויזה פיזאני (Alvise Pisani), ממשפחת פיזאני העשירה. המבנה המקורי תוכנן על ידי יאקופו סנסובינו. הארמון הוקם בין השנים 1614–1615, עשרות שנים לאחר מותו של סנסובינו. במהלך השנים נבנתה קומה נוספת. בראשית המאה ה-18, בתכנון האדריכל ג'ירולימו פריג'ימלקה, הורחב המבנה והפך לאחד הארמונות הפרטיים המפוארים בוונציה.  בסוף המאה ה-19 רכשה עיריית ונציה את המבנה, כאשר האגודה המוזיקלית Liceo Società Musicale Benedetto Marcello שכנה באחד מאגפי המבנה. בשנת 1940 הפך המבנה כולו למבנה עבור הקונסרבטריון.  בכניסה למבנה ניצבים פסלים מעשה ידי ג'ירולמו קמפניה, המתארים שניים ממעללי הגבורה של הרקולס: "הריגת האריה מנמאה" ו"לכידת קרברוס". באטריום המבנה נצבת מנורת ספינה גדולה, אשר הייתה על סיפון הספינה של אנדריאה פיזאני בעת שזה היה אדמירל הצי הוונציאני. על התקרה של אולם הנשפים הגדול היה ציור תקרה מעשה ידי אנטוני פלגריני. בקומה העיקרית של המבנה היו ציורים רבים מעשה ידי טיציאן, טינטורטו, פאולו רונזה, ופלמה די וקיו. במהלך המאה ה-19 משפחת פיזאני ירדה מעושרה, ונאלצה למכור את יצירות האמנות שהיו בארמון, בהמשך את רהיטי הארמון ולבסוף את הארמון עצמו. האתר הרשמי של הקונסרבטריון (באיטלקית) ההיסטוריה של הארמון (באיטלקית)
ורטבורג 353

ורטבורג 353 (בגרמנית: Wartburg 353) היא מכונית משפחתית קטנה מתוצרת יצרנית הרכב המזרח גרמנית Automobilwerk Eisenach (אנ') (שם מלא: "VEB Automobilwerk Eisenach AW") אשר יוצרה בין השנים 1966–1989. דגמי "ורטבורג 353" שירתו גם כניידות משטרה ואמבולנסים אשר התבססו על דגם הסטיישן. יוצרו 1,125,190 יחידות. 4 דלתות - סדאן. 5 דלתות - סטיישן (קרוי: "Tourist Estate"). 2 דלתות - טנדר. "1000 Typ 353" - סדאן, יוצר מיולי 1966 - נובמבר 1966 "353" - סדאן, סטיישן, יוצר מנובמבר 1966 - דצמבר 1968 "353/1" - סדאן, סטיישן, יוצר מינואר 1969 - מרץ 1975 "353W" - סדאן, סטיישן וטנדר, יוצר ממרץ 1975 - אפריל 1989, יוצרו 868,860 יחידות "ורטבורג 353", שנת 1988 "ורטבורג 353" - מבט לתא הנהג "ורטבורג 353" "ורטבורג 353" דגם "S" ורטבורג 400 דגם "Kübel" ורטבורג 353 דגם "Kübel" ורטבורג 353 דגם סטיישן, שנת 1972 "ורטבורג 353" - סטיישן "ורטבורג 353" - סטיישן ורטבורג 353 דגם טנדר ורטבורג 353-400 דגם טנדר, שנת 1986 רכבי הצלה וביטחון "ורטבורג 353" דגם "W" - אמבולנס "ורטבורג 353" דגם "W" - ניידת משטרה "ורטבורג 353" - ניידת משטרה "ורטבורג 353" - ניידת משטרה "ורטבורג 353" - ניידת משטרה "ורטבורג 353" - ניידת משטרה "ורטבורג 353" - ניידת משטרה ורטבורג 311 ורטבורג 1.3 דגמי "ורטבורג 353" - תמונות מדיה וקבצים בנושא ורטבורג 353 בוויקישיתוף ורטבורג 353, סרטון באתר יוטיוב ורטבורג 353, סרטון באתר יוטיוב ורטבורג 353, סרטון באתר יוטיוב "ורטבורג 353" צילום - מבט לתוך הרכב (ipocars.com/imgs/a/e/q/z/d/wartburg__353_de_luxe_1970_3_lgw) "ורטבורג 353", שנת 1967 - מפרט טכני carfolio.com/specifications/models {https://www.motor1.com/news/118936/soviet-bloc-cars-wartburg-353/ "ורטבורג 353"] motor1.com/news/118936/soviet-bloc-cars-wartburg-353 Stünkel, Udo (2000), Bewegte Zeiten: Typenkunde DDR Fahrzeuge, Personen- und Lieferwagen [Moving times: model identifier for East German vehicles, passenger and delivery vehicles], Bremen, Germany: Verlag Peter Kurze, p. 38, ISBN 3-9806977-9-7 "ורטבורג 353" aaaauto.cz/en/wartburg-353
הר ויסלר (נונאווט)

הר ויסלר (באנגלית: Mount Whisler) הוא הר ברכס האימפריה הבריטית, באי אלסמיר, בטריטוריית נונאווט שבקנדה. ההר, שגובהו 2,500 מטרים מעל פני הים, הוא ההר השני בגובהו ברכס האימפריה הבריטית, וכן השני בגובהו באלסמיר, השני בגובהו בקורדילרה הארקטית, והשני בגובהו בנונאווט). ההר ממוקם 12 קילומטרים צפונית-מזרחית לפסגת ברבאו (שהוא ההר הגבוה בקורדילרה הארקטית). ההר מתנשא לגובה של 450 מטרים מעל סביבתו (והוא ההר ה-23 בהתנשאותו בנונאווט). קרחון הנרייטה נסמית' מקיף את הר ויסלר מכל עבריו. חיל הקשר של צבא ארצות הברית היה הראשון שמיפה את ההר, בשנת 1882, במסגרת משלחת החקר למפרץ ליידי פרנקלין. ההר נקרא על שם טוראי ויליאם ויסלר, חבר משלחת החקר שחקרה את האזור. מטפסי הרים העפילו לפסגת ההר לראשונה בשנת 1961. • TED WHALLEY, Canadian Arctic 1987 הר ויסלר באתר ממשלת קנדה מפה של אזור הר ויסלר הר ויסלר באתר אנציקלופדיית ההרים הקנדית הר ויסלר באתר peakbagger הר ויסלר באתר summitsearch תרשים הנוף הנשקף מהר ויסלר באתר peakvisor תחזית מזג אוויר עדכנית (ארוכת טווח) עבור הר ויסלר מידע גאוגרפי והיסטורי הרי נונאווט לפי גובהם הרי נונאווט לפי התנשאותם
הר ויסלר

האם התכוונתם ל... הר ויסלר (נונאווט) – הר ברכס האימפריה הבריטית בהרי הקורדילרה הארקטית, בטריטוריית נונאווט שבקנדה הר ויסלר (קולומביה הבריטית) – הר ברכסי החוף של פרובינציית קולומביה הבריטית שבקנדה הר ויסלר (וושינגטון) – הר ברכס קסקייד במדינת וושינגטון שבארצות הברית